Pertubuhan Pembebasan Palestin

Pertubuhan Pembebasan Palestin(bahasa Arab: منظمة التحرير الفلسطينية, bahasa Inggeris: Palestine Liberation Organization, disingkatkan kepada PLO) merupakan gabungan parti-parti di Palestin yang diiktiraf oleh Liga Arab sebagai wakil penduduk Palestin.Madiha Rashid al Madfai, Jordan, the United States and the Middle East Peace Process, 1974-1991, Cambridge Middle East Library, Cambridge University Press (June 25th 1993). ISBN 0-521-41523-3. p. 21:"On 28 October 1974, the seventh Arab summit conference held in Rabat designated the PLO as the sole legitimate representative of the Palestinian people and reaffirmed their right to establish an independent state." 

Apabila ditubuhkan pada 1964, PLO berhasrat menghapuskan negara Israel melalui tindakan bersenjata. Piagam PLO pertama menekankan pemusnahan Israel, hak pulang ke Palestin serta kebebasan penduduk Palestin. Namun, PLO masa ini menegaskan penyelesaian konflik Arab-Israel melalui dua negara (two-state solution), yakni penubuhan negara Palestin bersempadan dengan Israel, dengan syarat-syarat seperti hak penduduk Palestin untuk kembali dan penetapan Baitulmaqdis Timur sebagai ibu negara Palestin. William L. Cleveland, A History of the Modern Middle East, Westview Press (2004). ISBN 0-8133-4048-9.

Pada 1993, pengerusi PLO, Yasser Arafat, dalam surat rasmi kepada Perdana Menteri, Yitzhak Rabin, telah mengiktiraf kedaulatan palestin. Israel lalu mengiktiraf PLO sebagai wakil penduduk Palestin yang sah. Arafat yang menyandang jawatan pengerusi Jawatankuasa eksekutif PLO sejak 1969 meninggal dunia pada 2004. Beliau digantikan oleh Mahmud Abbas. 

Menurut laporan Perkhidmatan Perisikan Jenayah Negara United Kingdom, PLO mempunyai aset bernilai sebanyak AS$8 bilion dan pendapatan tahunan sebanyak $1.5 bilion melalui dermaan, pemerasan, perdagangan senjata haram, pengedaran dadah, pemindahan wang haram, penipuan dan sebagainya. Akhbar harian Daily Telegraph dari UK juga menyatakan PLO mempunyai $50 bilion dalam pelaburan rahsia di seluruh dunia.Rachel Ehrenfeld, And a Thief, Too: Yasser Arafat takes what he likes, National Review, July 29, 2002. Accessed online 5 December 2006.

PLO merupakan pemerhati dalam Perhimpunan Agung Pertubuhan Bangsa-Bangsa Bersatu.

 Struktur 
Segala keputusan PLO adalah dibuat melalui Jawatankuasa Eksekutifnya, yang dianggotai oleh 15 ahli kanan. Parti-parti yang menganggotai PLO bersifat sekular dan bermatlamat membebaskan tanah Palestin daripada pencerebohan Israel. 

Parti-parti komponen:
 Fatah (Gerakan Pembebasan Kebangsaan Palestin) 
 Barisan Popular Pembebasan Palestin (radikal, komunis)
 Barisan Demokratik Pembebasan Palestin (komunis)
 Parti Rakyat Palestin
 Barisan Pembebasan Palestin
 Barisan Pembebasan Arab
 As-Sa'iqa (Baath)
 Kesatuan Demokratik Palestin (Fida)
 Barisan Perjuangan Popular Palestin
 Barisan Arab Palestin

 Sejarah 
 Penubuhan 
Idea pemubuhan satu pertubuhan mewakili penduduk Palestin dicetuskan dalam persidangan Liga Arab Kaherah pada 1964. PLO ditubuhkan pada 2 Jun 1964. Dalam pemasyhuran pertubuhan menyatakan hasrat memperjuangkan "hak penduduk berbangsa Arab Palestin kembali ke tanah air suci mereka dan mengesahkan keperluan berjuang untuk membebaskan tanah air yang dirampas, keazaman menonjolkan semangat revolusi mereka serta pemobilisasian segala kebolehan, kuasa material, ketenteraan dan rohani." Statement of Proclamation of the Organization, Palestine Liberation Organization, Jerusalem, 28 May 1964. Online on the site of the Permanent Observer Mission of Palestine to the United Nations. Accessed 5 December 2006.

Piagam awal PLO juga menyatakan "Dakwaan bahawa wujudnya hubungan sejarah dan rohani antara penduduk Yahudi dan Palestin adalah bercanggah dengan fakta sejarah ataupun asas benar sebuah negara yang kukuh... Orang Yahudi bukanlah masyarakat yang mempunyai keperibadian yang merdeka (maknanya bukan satu bangsa yang benar) kerana mereka hanya warganegara kepada negara mereka."The Palestinian National Charter, Adopted in 1964 by the 1st Palestinian Conference. Online on the site of the Permanent Observer Mission of Palestine to the United Nations. Accessed 5 December 2006. 

 Pengerusi Jawatankuasa Eksekutif PLO 
  (10 Jun 1964 - 24 Disember 1967
  (24 Disember 1967 - 2 Februari 1969)
 Yasser Arafat (2 Februari 1969 - 11 November 2004)
 Mahmud Abbas (11 November 2004 - kini)

 Pimpinan Yasser Arafat 
Kekalahan Syria, Jordan dan Mesir dalam Perang Enam Hari telah menjejaskan kredibiliti negara-negara "penaung" penduduk Palestin dan juga melemahkan pengaruh Gamal Abdel Nasser. Yasser Arafat, seorang pejuang gerila, telah mengambil kesempatan menyekat pengaruh luar terhadap PLO. Dalam persidangan 1969, parti Fatahnya berjaya menguasai badan-badan eksekutif PLO. Arafat dilantik sebagai pengerusi pada 3 Februari 1969.

 Program Sepuluh Isi 
PLO melancarkan "Program Sepuluh Isi" pada 1974 yang menyeru penubuhan satu badan berkuasa "yang memerintah kawasan Palestin yang dibebaskan" dan berniat "meneruskan pembebasan segala wilayah Palestin". Program itu mengakui pembebasan Palestin mungkin tidak melibatkan seluruh tanah Palestin, dan walaupun menekankan perjuangan bersenjata, program ini tidak mengecualikan cara-cara lain pembebasan.

 Perang Saudara Lubnan 
PLO terlibat secara langsung dalam Perang Suadara Lubnan dalam 1970-an hingga 1990. PLO berperang dengan militia Maronite, kemudian Israel dan kemudian Gerakan Amal (militia Syiah yang sendiri menentang Hezbollah). Pada 1985-88, para pengganas dari kumpulan Kristian Maronite yang bernaung dibawah South Lebanon Army (SLA) telah menyerang kem penduduk pelarian Palestin, Shabra & Shatilla di Lubnan untuk menangkap penyokong-penyokong Arafat. South Lebanon Army adalah sekutu rapat dan proksi Israel dalam perang Saudara Lubnan. Lebih dari 3000 penduduk awam yang tidak berdosa telah mati akibat serangan-serangan tersebut. Khemah pelarian mereka dikepung, penduduk ditembak dari jarak dekat, ada yang dirogol dan disembelih hidup-hidup. Perbuatan biadap dan kehaiwanan ini tidak mendapat bantahan dari PBB, Kesatuan Eropah & Amerika Syarikat. Pada 1982, PLO terpaksa berpindah ke Tunisia selepas pencerobohan tentera Israel terhadap Lubnan.

 Intifada Pertama 
Intifada Pertama tercetus pada 1987, dan mengejutkan PLO yang masih berada di Tunisia. PLO tidak terlibat secara langsung dalam intifada ini, kerana berada di luar negeri. ,Yasser Arafat obituary, socialistworld.net (Committee for a Worker’s International) 11 November 2004. Accessed 5 December 2006. Pada 1988, Raja Hussein dari Jordan mengisytiharkan pemisahan Tebing Barat dari Jordan, PLO telah mengisytiharkan kemerdekaan "Negara Palestin" (State of Palestine) di Algiers. State of Palestine masih dinafikan kewujudannya sehingga hari ini. Sebulan kemudian, Arafat mengiktiraf kemerdekaan Israel secara tidak langsung dalam menyokong Resolusi Majlis Keselamatan PBB 242, yang diluluskan untuk menghentikan konflik antara Israel, Mesir, Jordan dan Syria. Hasratnya sekarang adalah untuk menubuhkan negara Palestin di Tebing Barat dan Gaza. Pada masa inilah, Amerika Syarikat memulakan hubungan diplomatik dengan PLO.

 Perjanjian Oslo 
Pada 1993, PLO telah mengadakan rundingan secara rahsia dengan pihak Israel. Perjanjian Oslo ditandatangani pada 20 Ogos 1983 antara Arafat dan Yitzhak Rabin. Israel menyerahkan kuasa pentadbiran Genting Gaza dan Jericho kepada penduduk Palestin melalui Pihak Berkuasa Palestin (PA). Arafat dipilih menjadi Presiden PA pada Januari 1996 dalam pilihan raya. Ibu pejabat PLO telah berpindah ke Ramallah di Tebing Barat. 

Berikutan itu, PLO telah menegaskan pendiriannya bahawa Israel mempunyai hak untuk merdeka. Pengiktirafan itu tidak menghentikan tindakan biadap Israel dari menyerang penduduk awam Palestin. PLO telah meneruskan serangan balas terhadap Israel sebagai langkap serangan balas walaupun Perjanjian Oslo telah ditandatangani. Namun, Israel memungkiri janji dengan memberikan alasan kebimbangan akan kemampuan PLO mendirikan sebuah negara sebelum menyusun semula organisasi diri dan juga menolak keganasan.

 Lihat juga 
 Palestin
 Pihak Berkuasa Palestin
 Perang Arab-Israel 1948
 Perang Enam Hari
 Hamas

 Pautan luar 
 Jabatan Hal Ehwal Perundingan PLO
 Misi Pemerhati Palestin di PBB 
 Fatah
 Piagam Kebangsaan Palestin 

 Rujukan 


Kategori:Penubuhan 1960-an di Mesir
Kategori:Gerakan pembebasan negara
Kategori:Nasionalisme Palestin
Kategori:Politik Palestin (wilayah)
Kategori:Barisan rakyat